Engegar/Aturar Silenciar Pujar el volum Disminuir el volum Instruccions per interactuar amb el player Després de la publicitat pots interactuar amb el player amb els següents botons

Ha passat tota una vida al Barça, d'on va marxar el 2015 per començar una nova aventura al Qatar. A l'agost farà 20 anys que va debutar en el primer equip del Barça. Aquesta setmana celebra la vintena edició del seu campus de futbol.

Tot i així, Xavi continua sent una de les veus autoritzades dins el barcelonisme. De fet, són molts els que esperen veure'l altre cop al Camp Nou, com a entrenador, si bé el mateix Xavi -en una entrevista en exclusiva a TV3- ha reconegut que això no passarà en un futur immediat. Ara mateix està centrat en la seva carrera a l'Al-Sadd de Qatar.

"Em sento bé i m'està costant deixar el futbol professional. I m'ho passo bé. Encara rebo la pilota i disfruto. Ara tinc la idea de disfrutar fins que el cos aguanti."

Quan el cos digui prou, es farà càrrec de la banqueta de l'Al-Sadd. Pels que el voldrien veure a la banqueta del Camp Nou, paciència.

"Ja tindré l'oportunitat de tornar algun dia al que sento jo que és casa meva, el Barça, però anem pas a pas. Segueixo formant-me. He anat al curs d'entrenador que m'ha anat molt bé per posar en clar les meves idees. Però m'haig de veure primer jo en una banqueta, amb el meu staff, amb el que transmetro. Son moltes coses i no és fàcil."

De l'actualitat blaugrana, el de Terrassa ha avalat el fitxatge d'Arthur:

"No l'he vist un partit complert. He vist imatges. Crec que és un talent, Crec que pot encaixar molt bé en el Barça, Una altra cosa serà el tema de la seva mentalitat, la capacitat d'adaptació, al país, a la Lliga i a un club tan gran com el Barça."

Xavi també ha enviat un missatge per als joves del filial que somien fer-se un lloc en el primer equip algun dia: